JUMAL KÕNELEB
Tere jälle! On rõõm taas kohtuda!
Oleme saanud palju tagasisidet.
Eelmisel nädalal lausa imestasime, et saame nii palju e-kirju.
Aitäh kõigile tagasiside eest!
Eriline tänu kõigi palvesoovide -ja vastuste saatmise eest!
Kuna palvesoovides on sageli palju vaeva ja haiguseid mainitud,
tahame täna jälle kuulutada seda rõõmusõnumit,
et Jeesus on meie tervendaja.
Eks ole nii, Joy? - On küll.
Täna võtame aega hetkeks Issanda palge ees.
Võime täna võtta mugava ja hea asendi,
hingata sügavalt sisse ja lõõgastuda Issanda ees.
Täna võime tuua oma ihulikud murekohad Issanda ette.
On imeline, et võin tulla Tema ette sellisena nagu ma olen.
Võin tuua Tema ette kogu oma elu.
Võin tuua Ta ette oma mured, kurvastused, vaevad ja hirmud.
Samuti kogu oma tuleviku ja ka terve oma ihu.
Võin tuua oma ihuhädad Ta ette.
Kõik need asjad, mis meie ihus õigesti ei toimi;
kõik, mis meile on muret teinud pikemat või lühemat aega.
Me võime tulla täiesti avatult Tema ette.
Võime end avada ja näidata Talle just praegu kõiki neid asju.
Mida Ta ütleb, kui me Tema ette tuleme?
Millisel viisil Ta need väljakutsed vastu võtab?
Matteuse evangeeliumis 11:28 ütleb Jeesus: "Tulge minu juurde!"
"Tulge minu juurde kõik, kes te olete koormatud ja vaevatud,
kõik, kes on maharõhutud, kes on vaevas ja ahastuses.
Tulge minu juurde!"
Pole vaja tulla Jani ja Joy juurde.
Tuleb tulla Jeesuse juurde.
Ka sina saad tulla Jeesuse juurde just sellisena nagu oled.
On hea teada, et Tema juurde tulles saame abi.
Algkeeles selles kirjakohas: "Tulge minu juurde kõik,
kes olete vaevatud ja koormatud" on vanamoodne sõna "koormatud".
See tähendab: kõik maha rõhutud, ülekoormatud,
erinevate koormate all olijad.
"Mina annan teile hingamise".
Laiendatud piiblitõlge ütleb: "Ma kergendan, lihtsustan,
teen su olemise erksamaks."
Kas see pole imeline? - On.
Kui Tema ette tulen, siis Ta kergendab mu koormat,
leevendab mu vaeva ja teeb mind erksamaks.
"Annan meelerahu, vabastan või kustutan su mured."
Tänu olgu Jumalale!
Ta tahab ära võtta meie koormad.
Kui tuleme Tema ette, võtab Ta meid alati avasüli vastu.
On imeline teada, et Ta on täpselt samasugune
nagu Ta on alati olnud. Jeesus ei muutu kunagi.
Kui loed Piiblit ja Uut Testamenti,
siis näed, et kõik, kes tulid Tema juurde, said abi.
Iga tõbine sai terveks, iga kurb sai lohutatud.
Isegi surnud, kes toodi Ta juurde, ärkasid uuesti ellu tagasi.
Jeesus on tõesti tee, tõde ja elu.
Ta ei hüljanud kunagi kedagi, kes tuli Tema juurde.
Igaüks sai Temalt abi. Samasugune on Jeesus ka täna.
Jeesus tahab tõesti kõiki aidata.
Anda tarkust sellele, kes vajab tarkust,
vabastada seda, kes vajab vabadust,
tervenemist sellele, kes vajab tervenemist.
On imehea teada, et Ta on sama eile, täna ja igavesti.
Tuletame meelde lapsi.
Kui lapsed tulid Jeesuse juurde,
siis jüngrid püüdsid algul keelata laste Jeesuse juurde toomist.
Jeesusel polevat aega ja Tal on tähtsamatki tegemist.
Ärge tulge lastega siia segama!
Meie võime mõnes mõttes samal moel mõelda.
"Olen Jeesuse ette tulnud juba nii mitu korda ja sama asjaga.
Minu eest on juba nii mitu korda palvetatud.
Ma jauran kogu aeg ikka sellel samal teemal."
Meil võib olla kõikvõimalikke sellesarnaseid mõtteid.
Aga mida Jeesus tegi?
Jeesus riidles jüngritega ja kutsus lapsed enese juurde.
"Laske lapsukestel minu juurde tulla!"
Teame, et lapsed ei tule vaikselt. Nad tulevad lausa joostes.
Kui sa külastad lastehoidu, siis lapsed jooksevad sulle vastu
ja hüüavad: "Dire! Dire! Võta meid sülle, viska meid õhku!
Võta meid kohe sülle!"
Ka meie võime tulla nagu lapsed. Võime otsekohe joosta Ta sülle.
Võime jätta selja taha vanad mõtted ja seletused,
mis takistavad meil minna ja sel moel mõelda.
Me läheme otse oma Õpetaja ja imelise Issanda ette
kõigi oma muredega.
Tema ette tulles on väga tähtis ja hea teada,
et iga kord, kui tõstame oma pilgu Temale,
kui kasvõi hetkeks bussis või trammis argielu keskel
mõtleme Temale,
tõstame pilgu ja avame oma südame Temale,
võtame Jumala Sõna
ja veedame Temaga selle juures aega,
siis iga kord, kui kohtume Temaga ükskõik mille kaudu,
iga kord, kui tuleme Tema ette,
siis Tema puudutus ja viis, kuidas Ta meid vastu võtab,
on alati tervendav.
Temaga kohtumine
on iga kord tervendav puudutus.
See ei käi nii, et Jeesusel on teatud ajal tervendusteenistus.
Kindel aeg Taevast, millal tervenemine meid tabab.
Mõnikord tabab see ühte inimest ja teinekord teist inimest
ning kunagi ei või olla kindel, keda see parajasti tabada võib.
Muul ajal aga Jeesuse ette tulles mõtleme me hoopis teisi asju.
Tervenemise teema on nagu teisejärguline.
See pole nii. Tema puudutus on alati tervendav,
alati valguse puudutus, alati armastuse puudutus,
alati väe puudutus, alati värskendav puudutus.
See on alati vabastav. Ta võtab meilt meie koormad.
Ta teeb elavaks ja leevendab meie vaeva.
Seda on ka selle pärast oluline meeles pidada,
et mitu korda sama asja eest paludes
võib meil tekkida tunne, et sellest ei tule midagi välja.
Me võime pettuda. "Issand ei taha mind tervendada."
Me ei taha selle peale enam isegi mõelda.
Kui aga peame meeles, et see on tõesti nii
ja iga kord, kui tulen Tema juurde, tahab Ta tervendada ja puudutada.
Tahab teha mu olemise igatahes paremaks.
Samal moel nagu arstid ja hooldajad haiglates
tahavad meid aidata.
Kui läheme arsti juurde või võtame ravimeid,
siis nende ülesanne on alati leevendada meie vaevusi ja valu.
Jeesus on täpselt samasugune. Jumal on täpselt samasugune.
Nagu arstid ja hooldajad, tahab Ta tuua leevendust ja aidata.
Ta tahab vähendada meie valusid. Kas pole nii? - On küll.
Luuka evangeeliumis 6:19 öeldakse imeliselt:
"Ja igaüks rahvast püüdis teda puudutada,
sest temast läks vägi välja ja parandas kõik."
Jeesusest väljus vägi, mis tervendas kõiki.
Seda, mida Joy just ütles, on väga tähtis meeles pidada.
Olgu meetod, milline tahes - kas kuulad kodus ülistusmuusikat,
kuulad mõnda jutlust
või nagu Joy ütles - tõstad pilgu ja lihtsalt mõtled Jeesusele,
siis temast lähtub vägi. - Aamen!
Temast lähtub alati vägi, mis toob kaasa rahu ja tervendab.
Ütlesid seda väga hästi - iga puudutus on tervendav puudutus.
Tahan sellest rääkida seetõttu, et kui oled käinud eestpalvel,
siis me sageli ootame imet, et kõik vaev kaoks hetkega.
Seda ootame me sageli ka arstidelt, aga sedasi juhtub väga harva,
et arst annab ainult ühe tableti ja see teeb su hetkega terveks.
Ka arstiteaduslikult on tervenemine sageli protsess.
Iga kord, kui tuled Jeesuse ette, iga kord, kui osaled armulaual,
on selles tervendav puudutus.
Iga kord, kui loed Jumala Sõna, see tervendab sind.
Võime uskuda sellesse, et tohime tulla Tema juurde.
Jeesus puudutab ja tervendab.
See on nii oluline. Jeesus on meid tervendanud.
Ta on teinud meie elus tervendavaid imesid mitu korda.
Väga harva on see sündinud silmapilkselt.
Tegelikult mitte kunagi.
Paar korda on olnud nii, et koguduses eestpalvel olles
on valu kadunud silmapilkselt ega tulnud hiljem enam tagasi.
Mul on mitu korda juhtunud nii, et vägev eestpalve võtab valu ära,
aga koju tagasi jõudes tuleb ka valu tagasi.
Olen pidanud üha uuesti ja uuesti Issandat otsima,
selle sama asja pärast.
Mõnikord on kulunud nädal,
mõnikord on läinud kuid ja olen võidelnud isegi aasta.
Ka see lohutab meid. Me ei pea seega masenduma.
Kuigi tulemust pole alati kohe näha, on siiski julgustav teada,
et Issand on kogu aeg ikka hea ja puudutab mind tervendades.
Ka kogu selle pooltunni vältel, mil oleme siin Tema palge ees.
Me võime lõõgastuda ja võtta vastu.
Matteuse evangeeliumis 18:20 öeldakse nii:
"Sest kus kaks või kolm on minu nimel koos,
seal olen mina nende keskel.”
Jeesus ütleb, et kui meie - mina ja Jan ja ka sina ekraani ees,
oleme Jeesuse nimel koos, siis Tema on siin meie keskel.
Ta on siin meiega koos. Ta on siin meie keskel.
Kuigi Jeesus ei ole siin enam inimese kujul Pojana,
on Ta nüüd siin oma Vaimu kaudu.
Johannese evangeeliumis 14:18 ütleb Jeesus:
"Ma ei jäta teid orbudeks, ma tulen teie juurde."
Jeesus ei pidanud seda öeldes silmas oma teist tulemist.
Siis me oleksime olnud orvud kogu selle aja.
Ta pidas silmas Püha Vaimu.
Püha Vaim on Kristuse Vaim.
Sama väeline Jumal kui Jeesus ja Isa.
Tema on nüüd Immaanuel, Jumal on meiega.
Võime uskuda Temasse
ja usaldada Teda sama palju, kui siis, kui näeksime Jeesust füüsilisel kujul.
Võin ka praegu tänada.
Tänu, Püha Vaim, et oled siin ja praegu meie keskel.
Sa puudutad meid kõiki nagu Jeesus maa peal käies.
Sa puudutad meid nüüd oma Vaimu kaudu.
Jeesus ütleb Johannese evangeeliumis 14:16 nii:
"Ja ma palun Isa ja ta annab teile teise Lohutaja,
et tema oleks teiega igavesti:
Tõe Vaimu, keda maailm ei saa võtta vastu,
sest ta ei näe teda ega tunne teda ära.
Teie tunnete tema ära,
sest ta jääb teie juurde ja on teie sees."
Ta püsib meie juures ja on meie sees kogu aeg.
Imeline Jeesuse tervendav puudutus,
sama Püha Vaim,
kes tegutses Jeesuse kaudu 2000 aastat tagasi.
Tema, kes oli see vägi, millest loeme Luuka evangeeliumist,
et Temast läks vägi välja.
Mis vägi see selline oli?
See oli mõistagi Püha Vaim.
Samal kombel on imeline Püha Vaim ka siin.
Tema on just see tervendav vägi.
Tervendav puudutus, mis on meie sees, meie keskel.
Ka meie sees. Ta on meie sees. Imeline.
Ütlesid seda juba, aga loen ka Matteuse evangeeliumist 1:24
Ennäe, neitsi jääb lapseootele ja toob ilmale poja,
ja teda hüütakse nimega Immaanuel”,
see on tõlkes: Jumal on meiega."
Kui Jeesus tuli maa peale, sai Ta nimeks Immaanuel.
Immaanuel tähendab: "Jumal on meiega".
Ristiusus ei ole küsimus mingist filosoofiast.
Asi pole mõttemallides või heades reeglites, mida järgida.
Ristiusus on küsimus ülestõusnud Jumala Pojas,
kes elab praegu meie keskel Püha Vaimu kaudu.
Asi on hoopis selles, et Jumal on meiega koos.
Ta elab meis, Ta on ülestõusnud.
Ta on siin, tegutseb ja aitab. Ta tahab olla minuga koos.
Ma ei ole enam kunagi üksi. - Halleluuja!
See on kogu ristiusu tuum. Küsimus on isikus. Asi on Jeesuses.
Ta elab samamoodi nagu siis.
Püha Vaimu ülesanne on kirgastada Kristust.
Teha sama, mida Jeesus tegi maa peal olles.
Püha Vaim teeb seda sama. Ta tervendab ja lohutab.
Olles õppinud Püha Vaimu tundma ja iga kord Temaga aega veetes,
on imeline näha, et Tema on nii positiivne.
Ta ei muretse kunagi millegi pärast. Tal on alati usku. Ta tõstab üles.
Ta lohutab alati. See on nii imeline.
Ma vahel imestan, kuidas Ta saab alati olla sama.
Ta on alati nii positiivne ja julgustav.
See tekitab tohutu kindluse, usu ja usalduse.
Mina ei pea ka kurvastama, kui Issand ei kurvasta.
Ma ei pea muretsema, kui Tema ei muretse grammigi.
Mis siis ikka. Ma usaldan Teda.
Ta on tõesti sama eile täna ja igavesti.
Malaki kirjas, Vanas Testamendis on imeline kirjakoht. Malaki 3:6
Issand ütleb siin otse:
"Sest mina, Issand, ei ole ennast muutnud."
Ta ütles, et on meie ravija ja on jätkuvalt meie ravija.
Ta ütles, et kaitseb meid ja Ta kaitseb meid jätkuvalt.
Ta on meie lohutaja ja vabastaja. Ta on meie päästja.
Kiri Heebrealastele 13:8
"Jeesus Kristus on seesama."
"Jeesus Kristus on seesama eile ja täna ja igavesti!"
Jeesus Kristus on sama. Ta on samasugune.
Ma tulen sama Jeesuse ette, tulen sama Jumala ette
ja samasuguse Issanda ette nagu Iisraeli rahvas toona tuli,
2000 aastat tagasi.
See kirjakoht on nii suur, vägev ja lohutav.
Me võime tulemuse ja tervenemise jätta täielikult Tema kätesse.
Sageli me mõtleme kogu aeg: "Millal ma terveks saan?"
Selle pidev küsimine tekitab meis pinge.
Oleme kramplikud, hirmul ja mures.
Valud tekitavad meis samuti pinget.
Me oleme ärevuses.
Kui tuleme Tema ette, saame me lõdvestuda.
Saame tulla täielikult lõdvestununa ja anda kogu asja Tema kätte.
Võime tulla iga päev. Hommikul, päeval ja õhtul uuesti.
Ikka uuesti ja uuesti selle imelise Jeesuse ette.
Iga kord, kui me tuleme, on Tema puudutus tervendav.
See on iga kord parandav, see on iga kord tervendav.
Laseme Tema valgusel ja väel elavdada, tervendada ja puudutada.
Piibel ütleb:
"Kes Issandat ootavad saavad uut jõudu."
Kas võin tuua selle kohta näite? - Muidugi.
Üks pastor ütles väga hästi:
"Jumal annab meile alati tööriistad ülesannete lahendamiseks,
mis meie elus ette tulevad."
Need tööriistad leiame suuremas osas Tema Sõnast.
See puudutas mind ja ma hakkasin selle üle mõtlema.
Mulle põhjustas ebameeldivust konnasilm.
Olin just ootamas selle tervenemist.
Mõtlesin, et küll see paraneb, aga see läks katki ja valutas.
Kuulsin seda sõnumit ja mõtlesin, kas mul on midagi, mida saaks teha?
Mul oli varem olnud sama jala peal soolatüügas.
Sel ajal olin igal õhtul pannud käe selle jala peale,
sõidelnud seda soolatüügast ja käskinud sellel kaduda.
Kuulutasin tänu, et Issand tervendab selle jala
ning see soolatüügas kaob Jeesuse nimel ja mu jalg on terve.
Tegin seda paar nädalat ja ühel õhtul märkasingi,
et see on kadunud. Täielikult kadunud.
Taipasin, et see on hea tööriist ja hakkasin seda sama tegema.
Samamoodi nagu võtad ravimit kolm korda päevas,
hakkasin ka seda konnasilma samamoodi sõitlema.
Panin käe selle peale ja palvetasin: "Tänu, Issand,
et pannes käed haigete peale, saavad nad terveks
nagu Sa oled tõotanud.
Tänu, Issand, et see konnasilm ja valu kaovad Jeesuse nimel."
Tegin seda pidevalt hommikuti, õhtuti ja vahel ka keset päeva.
Tegin seda pidevalt ja nüüd see ongi kadunud.
Tahan julgustada just sind, kes kannatad kroonilise haiguse all.
Kroonilised haigused on raskeimad, sest need vaevavad meid pikka aega.
Tervenemine on pikk protsess ning ma tean väga hästi,
et see on raske ja võib olla päris piinarikas.
Tahan julgustada sind neid tööriistu kasutama.
Samamoodi nagu võtad ravimeid.
Jätka ka nende võtmist, kui vaja,
aga pane käsi valusa koha peale
ja tee seda regulaarselt hommikuti, päeval ja õhtuti.
Kuuluta endale seda sama:
"Kui panen oma käe haige koha peale,
saan terveks, sest Sa oled sedasi tõotanud."
"Haiged, kellele nad panevad käed peale,
saavad terveks."
Hoia seda kätt veidi aega seal haige koha peal.
Kas võiksime seda kohe teha? - Kas teeme? - Teeme seda kohe.
Teeme seda kohe praegu. Olgu nii.
Teeme seda kohe praegu
ja paneme kõik oma käed mõne koha peale,
mis meile muret valmistab.
Mul oli sõber, kellel olid prillid.
Ta pani käed silmade peale
ja nüüd kasutab juba veidi nõrgema tugevusega prille.
Ka see asi hakkas paranema.
Kuhu ma siis käe panen? Jalg pole enam haige.
Mul on olnud kõht korrast ära. Panen siis käe kõhu peale.
Ka sina võid panna praegu kodus oma käe haige koha peale.
Issand, me haarame tänades Sinu enese tõotusest kinni.
Sinu tõotused on kõik kindel tõde ja me usaldame ja usume neid.
Oled tõotanud, et kui usklikud panevad käed haigete peale,
siis nad saavad terveks.
Tänu, Issand, et kui paneme käe omaenese haige koha peale,
siis Sina puudutad
ja tänu, et iga Sinu puudutus on tervendav puudutus.
Iga kord, kui Sinu juurde tuleme, Sa puudutad, vabastad ja tervendad.
Me kuulutame just nüüd tervist sellele haigele kohale su ihus,
kuulutame täielikku tervenemist Jeesuse nimel.
Kadugu kogu valu ja haigus Jeesuse nimel.
Tulgu täielik paranemine ja tervis just sellele kohale just nüüd.
Jeesuse nimel, tänu Sulle, Isa!
Tänu Jeesus ja tänu Sulle, Püha Vaim!
Tänu, Issand, et tohime tõesti olla siin Sinu palge ees.
Võime olla täielikult rahus ja lõõgastuda.
Tänu, et Sinu armastav ja imeline puudutus võib levida praegu
üle kogu mu ihu pealaest varbaotsteni välja.
Tänu, Püha Vaim. Tänu, Jeesuse Vaim.
Tänu, Issand, et oled sama eile, täna ja igavesti.
Sinust lähtub tervendav vägi, terviklikuks tegev vägi.
Tänu, Issand, et me ei pea üldse kartma.
Me ei pea olema üldse murelikud.
Võime tõesti nagu väikesed lapsed lihtsalt olla Su süles ja ligiolus.
Sinu soojuse ja hoolitsuse sees.
Sa hoolitsed meie eest ja toidad meid nii,
et kõik valu võib kaduda Jeesuse nimel.
Sinna, kus on valgus, ei mahu mingit pimedust.
Tänu, Issand, et saame minna sellesse päeva
ja sellesse õhtusse kergema koormaga ja rahulikena.
Jeesuse nimel, aamen.
Tänu kogu tagasiside eest, mida oleme saanud.
Oleme väga tänulikud.
Kui soovid toetada TV7 saadete tegemist,
võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Kui soovid õppida paremini tundma Jumalat ja Jeesust Püha Vaimu läbi,
siis julgustan sind ostma neid minu kirjutatud raamatuid.
Nendnes ma räägin,
kuidas leida väga lähedane suhe Jumalaga,
õppida ise kuulama Tema häält ja saada Temaga isiklikult sõbraks.
Tellida saab meie koduleheküljelt: www.kritillinenkoulu.org
Ole õnnistatud ja usu Jumalat - Tema tervendab meid kõiki.
Aamen.
TV7 annetustelefon: 900 1777 (7 euri) TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin